Täydelliset naiset (4. tuotantokausi)

Täydellisten naisten neljättä tuotantokautta alettiin esittää Yhdysvalloissa 30. syyskuuta 2007 ABC:lla ja Suomessa 10. maaliskuuta 2008 Nelosella. Tuotantokautta tehtiin käsikirjoittajien lakosta johtuen poikkeuksellisesti vain 17 jaksoa sekä yksi erikoisjakso, joka esitettiin 23. syyskuuta 2007. Sarjan keskiössä ovat jälleen Wisteria Lanen asukkaat Susan Delfino, Lynette Scavo, Bree Hodge, Gabrielle Solis ja Edie Britt ja heidän elämänsä Mary Alice Youngin kertomana. Katherine Mayfair perheineen esitellään kauden alussa ja he ovatkin kauden mysteerin keskipisteenä.

Tuotantokauden saama palaute oli pääosin myönteistä. Katsojaluvuissa tapahtui hienoista nousua verrattuna edelliseen kauteen, ja kausi keräsi keskimäärin 17,9 miljoonaa katsojaa jaksoa kohden. Sarja oli Yhdysvaltain television kuudenneksi katsotuin ja samalla vuoden katsotuin käsikirjoitettu sarja. Toukokuussa 2008 esitetty sarjan jakso keräsi Suomessa keskimäärin 425 000 katsojaa, ja se oli Nelosen katsotuin ulkomainen sarja.

Kausi julkaistiin DVD:nä Suomessa 14. marraskuuta 2008.

 Näyttelijät 
 Pääosissa 

 Teri Hatcher – Susan Delfino
 Felicity Huffman – Lynette Scavo
 Marcia Cross – Bree Hodge
 Eva Longoria Parker – Gabrielle Solis
 Nicollette Sheridan – Edie Britt
 Dana Delany – Katherine Mayfair
 Brenda Strong – Mary Alice Young
 Andrea Bowen – Julie Mayer
 Ricardo Antonio Chavira – Carlos Solis
 Doug Savant – Tom Scavo
 James Denton – Mike Delfino
 Kyle MacLachlan – Orson Hodge
Muita keskeisiä henkilöitä:
 Shawn Pyfrom – Andrew Van de Kamp
 Joy Lauren – Danielle Van de Kamp
 Lyndsy Fonseca – Dylan Mayfair
 Brent Kinsman – Preston Scavo
 Shane Kinsman – Porter Scavo
 Zane Huett – Parker Scavo
 Rachel Fox  - Kayla Huntington Scavo

 Sivuhenkilöt 

 John Slattery – Victor Lang
 Nathan Fillion – Adam Mayfair
 Gary Cole – Wayne Davis
 Kathryn Joosten – Karen McCluskey
 Pat Crawford Brown – Ida Greenberg
 Tuc Watkins – Bob Hunter
 Kevin Rahm – Lee McDermott
 Polly Bergen – Stella Wingfield
 Justine Bateman – Ellie Leonard
 Jason Gedrick – Rick Coletti
 Mike Farrell – Milton Lang
 Shirley Knight – Phyllis Van de Kamp
 Ellen Geer – Lillian Simms
 Melora Walters – Sylvia Greene
 Richard Burgi – Karl Mayer
 Jesse Metcalfe – John Rowland
 Gale Harold – Jackson Braddock 
Vierailevat tähdet:
 Robert Forster – Nick Delfino
 Celia Weston – Adele Delfino
 Sarah Paulson – Lydia Lindquist
 Carrie Preston – Lucy Lindquist
 Armie Hammer – Barrett
 Richard Chamberlain – Glen Wingfield
 Chris Carmack – Tim Bremmer

 Juoni 

Kauden päämysteeri koskee Wisteria Lanelle 12 vuoden poissaolon jälkeen palannutta Mayfairien perhettä.

 Susan Delfino 
Susan Delfino on vihdoin mennyt naimisiin Mike Delfinon kanssa, mutta hänellä on vaikeuksia asettua aloilleen pelätessään Miken olevan onnettomampi kuin tämä antaa ymmärtää. Saatuaan tietää mahdollisista vaihdevuosistaan Susan saakin selville olevansa raskaana. Susanin tyttärellä Juliella on vaikeuksia asua Miken kanssa, molempien omatessa eriävät mielipiteet. Susan synnyttää pojan. Maynard "M.J." Delfinon kauden lopulla. 

 Lynette Scavo 
Lynette Scavo sairastaa syöpää ja piilottelee asiaa ystäviltään käyttämällä peruukkia. Vain Tom ja Lynetten äiti Stella tietävät syövästä. Tom ja Stella yrittävät vakuuttaa Lynetten kertomaan sairaudesta ystävilleen ja lopulta hän kertookin menetettyään energiansa ja alettuaan voida pahoin. Lynetten syöpä häiritsee Gabriellea ja saa tämän tuntemaan olonsa vaivaantuneeksi, sillä hänen oma isänsä kuoli aikoinaan syöpään. Lynetten ongelmat Stellan kanssa jatkuvat, ja Stella päättää lievittää Lynetten kipua leipomalla huumausaineella maustettuja leivoksia. Sairaudestaan huolimatta Lynette haluaa näyttää Tomin silmissä viehättävältä.

Katherine Mayfair käy Lynetten hermoille Katherinen pyrkiessä naapuruston puheenjohtajaksi ja aikoessa hankkiutua eroon Wisteria Lanen "rumista" asioista - Lynette pelkää hänen lasten puumajan olevan yksi kohde, josta hankkiudutaan eroon. Lynette pyrkii myös puheenjohtajaksi mutta häviää Susanin takia. Myöhemmin Lynette antaa Susanille anteeksi. Lynette julistaa sodan opossumia kohtaan ja purkaa samalla vihaansa sairaudestaan. Pian eläimen kuoleman jälkeen lääkäri saapuu ilmoittamaan Lynetten parantuneen syövästään.

Tornadon aikana Lynetten perhe piiloutuu Karen McCluskeyn kellariin. Talo tuhoutuu, mutta kaikki paitsi Ida Greenberg selviävät.

 Bree Hodge 
Bree Hodge esittää olevansa raskaana voidakseen adoptoida Daniellen vielä syntymättömän lapsen ja kasvattaakseen sen omanaan. Bree kohtaa matkansa varrella useita esteitä muun muassa vanhuksen halutessa koskettaa kasvanutta mahaa ja grillihaarukan mentyä tekovatsasta läpi. Orsonin mielestä heidän pitäisi kertoa kaikille valeraskaudesta, mutta Bree kieltäytyy. Breen ex-anoppi saa tietää valeraskaudesta, mutta lupaa pitää asian salassa. Daniellen synnytys käynnistyy Bobin ja Leen halloween-juhlissa. Adam, joka lupaa olla kertomatta kenellekään, auttaa pienen Benjamin Hodgen maailmaan. Danielle päättää antaa Breen kasvattaa lapsensa ja lähtee Fairview'sta, luultavasti collegeen. Andrew muuttaa pois perheen luota ajatellessaan Breen pitävän häntä "virheenä".

 Gabrielle Solis 
Gabrielle Lang on onneton avioiduttuaan Victorin kanssa ja haluaa takaisin yhteen Carlosin kanssa. Pari ei kuitenkaan voi olla yhdessä, Carlosin tuntiessa olevansa syyllinen Edien itsemurhayritykseen. Edie löytää tiedot Carlosin laittomasta tilistä ja alkaa kiristämään tätä sen avulla. Edie saa satiaisia solariumista ja satiaiset joutuvat tämän kautta myös Carlosille, Gabriellelle ja Victorille. Edie tajuaa Carlosilla ja Gabriellella olevan suhteen ja palkkaa yksityisetsivän varjostamaan heitä. Edie saa etsivältä todisteita jotka hän näyttää Victorille. Tornadon saapuessa Wisteria Lanelle Carlos ja Victor joutuvat tappeluun jonka seurauksena Victor kuolee ja Carlos sokeutuu. Gabrielle saa tietää Victorin hautajaisissa, ettei saa senttiäkään Victorin omaisuudesta ja niinpä Carlos ja Gabrielle joutuvat totuttelemaan elämään varattomana. 

 Edie Britt 
Edien lavastaessa oman itsemurhayrityksensä Carlos tuntee asiasta syyllisyyttä eikä sen vuoksi jätä Edietä vaikka rakastaakin edelleen Gabriellea. Edie saa tietää Carlosin laittomasta tilistä ja kiristää häntä sen avulla. Edie saa selville myös Carlosin ja Gabriellen suhteen ja näyttää Victorille yksityisetsivältä saamansa kuvat suutelevasta parista. Gaby ja Edie joutuvat tappeluun tornadon lähestyessä Wisteria Lanea ja Edien hallussa olevat paperit laittomasta tilistä lentävät tornadon mukana pois. Tämän seurauksena kukaan ei pääse tiliin enää käsiksi ja rahat jäävät ikuisesti kadoksiin. Tornadon iskiessä Edie ja Gabrielle sopivat riidan.

Myöhemmin Edie saa tietää Benjaminin olevan oikeasti Daniellen lapsi. Edien yrittäessä kiristää tiedolla Breeta, Bree tunnustaa salaisuutensa muille naisille. Lopulta Edie häädetään naapurustosta.

 Katherine Mayfair 
Katherine Mayfair palaa Wisteria Lanelle uuden aviomiehensä Adamin ja tyttärensä Dylanin kanssa. Kaksitoista vuotta sitten Dylan ja Julie olivat parhaita ystäviä, vaikka Dylan ei muista Juliesta tai Wisteria Lanella asumisesta mitään. Katherine ja hänen vanha ystävänsä Susan ystävystyvät uudelleen, mutta Breen kanssa Katherine ei tule aluksi toimeen ollenkaan. Katherine väittää ystävilleen muuttaneensa naapurustoon pitääkseen huolta sairaasta tädistään, mutta yksityinen keskustelu Katherinen ja tämän miehen välillä kertoo muuta. Kauden lopussa paljastuu, että oikea Dylan kuoli vuosia sitten onnettomuudessa. Katherine haki hänen tilalle orpokodista samannäköisen lapsen ja on siitä asti peitellyt tekoaan. Katherinen ex-mies Wayne Davis palaa kostamaan naiselle ja ottaa tämän panttivangiksi. Uhkaava tilanne päättyy lopulta siihen, kun Katherine ampuu ex-miehensä.

 Viiden vuoden aikahyppy 
Kauden viimeisen jakson lopussa mennään viisi vuotta eteenpäin, jolloin näemme Susanin palaamassa naisten pokeri-illasta vielä tuntemattoman miehen (Gale Harold) luokse, jota hän suutelee - tästä voidaan päätellä, että Susanille ja Mikelle on tullut avioero.

Lynette palaa kotiin ja näkee poliisiauton olevan heidän talon edessä. Poliisi juttelee Tomille tämän pojan varastettua auton huviajelulle. Lynette lupaa puhuvansa asiasta Porterin kanssa, mutta Tom sanoo että tällä kertaa auton varasti Preston.

Bree palaa kotiin ja Andrew toivottaa tämän tervetulleeksi, sanoen New York Timesin toimittajan olevan puhelimessa ja haluavan Breelta haastattelun (Bree on nykyisin kuuluisa kokki). Orson kutsuu Breeta yläkerrasta kylpyyn.

Gabrielle menee kotiinsa ja suoraan yläkertaan, josta hän löytää tyttärensä Juanitan ja Celian leikkimässä hänen meikeillä ja juhlapuvulla.

Katherine palaa kotiinsa ja kuuntelee puhelimesta viestin, jossa hänen tyttärensä kertoo menneensä kihloihin Pariisissa.

Edietä ei näytetä lainkaan, mutta seuraavan tuotantokauden alussa selviää, että hän on mennyt naimisiin ja palaamassa Wisteria Lanelle uuden miehensä kanssa.

 Jaksot 
Luettelo televisiosarjan Täydelliset naiset jaksoista
 Jakso  Nimi (suomenkielinen/alkuperäinen)  Ensiesitys Yhdysvalloissa  Ensiesitys Suomessa  Katsojia (USA; milj.)4x01 (71)  Salaisuuksien vartijat / Now You Know  30. syyskuuta 2007  10. maaliskuuta 2008 19,32 Gabrielle aikoo karata entisen miehensä Carlosin kanssa, mutta Edien itsemurhayritys laittaa suunnitelmat uusiksi. Lynette ja Bree salaavat ystäviltään asioita; Lynette syöpäsairautensa ja Bree tyttärensä Daniellen raskauden. Susanin vanha ystävä Katherine muuttaa takaisin Wisteria Lanelle tyttärensä Dylanin ja miehensä Adamin kanssa, mutta Dylan ei tunnu muistavan mitään entisestä elämästään Wisteria Lanella. Susan saa tietää olevansa raskaana.4x02 (72)  Hymy / Smiles Of A Summer Night  7. lokakuuta 2007  17. maaliskuuta 2008 17,82 Susan haluaa Miken tuntevan, että hänkin saa päättää Julien asioista, ja joutuu kiusalliseen välikäteen. Katherinen ei ole helppo saada uusia ystäviä, ja Gaby yrittää olla sinut Lyneten kemoterapian kanssa. Katherine hermostuu tyttärensä kysellessä isästään ja Bree näkee naisen lyövän Dylania.4x03 (73)  Peli / The Game  14. lokakuuta 2007  24. maaliskuuta 2008 18,89 Susan järjestää tapahtumarikkaan peli-illan, jossa Gaby hermostuu kuullessaan Carlosin olevan kihloissa ja Lynette on sekaisin syötyään tietämättään huumausaineita. Bree on huolissaan Daniellen vauvan voinnista ja jokin Katherinen menneisyydessä saa hänet pitämään jokaista Adamille puhuvaa naista uhkana.4x04 (74)  Kiusankappaleet / If There’s Anything I Can’t Stand  21. lokakuuta 2007  31. maaliskuuta 2008 18,21 Kun Wisteria Lanelle muuttaa homopari Bob ja Lee, Susan yrittää parhaansa mukaan olla hyvä naapuri, mikä johtaa hyvin kyseenalaisiin tekoihin. Edie saa tietää, että hänellä on satiaisia, joten Gabyn ja Carlosin täytyy keksiä, miten he onnistuvat salaamaan suhteensa. Edie saa kuitenkin vihiä asiasta. Vastentahtoiselle Breelle järjestetään vauvajuhlat, joihin Rexin äiti Phyllis saapuu pilaamaan juhlatunnelman.4x05 (75)  Vaikeaa taidetta / Art Isn’t Easy  28. lokakuuta 2007  7. huhtikuuta 2008 18,28 Gaby ja Carlos suunnittelevat yhteisen viikonlopun, jota ennen Gaby epäilee Victorin palkanneen jonkun vahtimaan häntä. Viikonloppua kuitenkin sekoittaa John Rowlandin ja hänen raskaana olevan vaimonsa ilmestyminen kuvioihin, jonka seurauksena pari päättää palata yhteen virallisesti. Phyllis ottaa Daniellen asumaan kotiinsa, mutta Bree saa Daniellen muuttamaan mieltään ja palaamaan kotiin odottamaan synnytystä. Wisteria Lanen naapurustoon valitaan uusi puheenjohtaja, ja Lynette ja Katherine alkavat kilpailemaan voitosta.4x06 (76)  Pelko pois / Now I Know, Don’t Be Scared  4. marraskuuta 2007  14. huhtikuuta 2008 18,58 Carlos jättää Edien, joka uhkaa paljastaa hänen laittoman pankkitilinsä, jota ei kuitenkaan enää ole olemassa. Danielle synnyttää halloweenina ja antaa lapsensa Breelle. Gaby aikoo jättää Victorin. Edie näyttää Victorille kuvia Gabysta ja Carlosista suutelemassa.4x07 (77)  Vilppi / You Can’t Judge A Book By Its Cover  11. marraskuuta 2007  21. huhtikuuta 2008 18,63 Bree kertoo Susanille epäilyksensä Miken huumeongelmasta, mutta Mike selittää tilanteen parhain päin. Lynetten äiti Stella muuttaa pois. Victor vie Gabyn veneretkelle, mutta Gaby pelkää tämän yrittävän tappaa hänet. Bree hankkii pojanpojalleen Benjamille ympärileikkauksen vaikka Orson vastustaa asiaa.4x08 (78)  Menneisyyden haamut / Distant Past  25. marraskuuta 2007  28. huhtikuuta 200818,64 Adamin ovelle saapuu ihminen hänen menneisyydestään. Poliisit tulevat Gabriellen ovelle kyselemään Victorin katoamisesta. Lynette tapaa isäpuolensa. Bree ja Orson kohtaavat ongelmia avioliitossaan.4x09 (79)  Pyörremyrsky / Something’s Coming  2. joulukuuta 2007  5. toukokuuta 200820,65 Tornado on tulossa. Susan uhkaa jättävänsä Miken ellei tämä hanki apua lääkeriippuvuuteen. Bree saa tietää, miksi Adam ja Katherine palasivat Wisteria Lanelle. Victor yrittää ampua Carlosin. Lynetten perhe ja Ida Greenberg ovat vaarassa, kun rouva McCluskeyn talo sortuu heidän ollessaan kellarissa.4x10 (80)  Tuhon jälkeen / Welcome To Kanagawa  6. tammikuuta 2008  12. toukokuuta 2008 19,78 Tornadon jälkeen Lynette saa tietää, miten hänen perheelleen kävi. Edesmenneen tädin kirje pakottaa Katherinen ja Adamin kohtaamaan synkän salaisuuden.4x11 (81)  Sunnuntai / Sunday  13. huhtikuuta 2008  19. toukokuuta 2008 16,37 Mike on pääsemässä pois sairaalasta ja samaan aikaan Susan tapaa pitkästä aikaa serkkunsa Timin. Gabylle selviää, että Carlosin sokeus on pysyvää. Muutama luuranko livahtaa Katherinen kaapista. Vieraat pääsevät todistamaan yllättävää hääseremoniaa.4x12 (82)  Uusin silmin / In Buddy’s Eyes  20. huhtikuuta 2008  26. toukokuuta 2008 15,75 Orson kävelee unissaan, koska tuntee syyllisyyttä Miken yliajosta. Lynetten ihastus Rick Colleti avaa ravintolan Scavojen ravintolan viereen, ja kun hänen ravintolansa poltetaan, Lynette epäilee miestään Tomia. Gabrielle huomaa, että sokeasta aviomiehestä voi olla hyötyä.4x13 (83)  Rikkomuksia / Hello, Little Girl  27. huhtikuuta 2008 2. kesäkuuta 200816,35 Lynetellä ja Tomilla on erimielisyyksiä Rickistä. Mikelle ja Susanille selviää, että Orson ajoi Miken yli, ja Bree potkaisee hänet pihalle. Sokea Carlos hankkii avustuskoiran, mutta koira ja Gabrielle eivät tule toimeen. Katherinen ex-mies Wayne Davis alkaa tapailla salaa tytärtään Dylania.4x14 (84)  Tervetuloa / Opening Doors  4. toukokuuta 2008  9. kesäkuuta 2008 16,76 Lynetelle selviää, että perheen kaksoset polttivat Rickin ravintolan mutta idea tuli Kaylalta. Lynette aikoo viedä Kaylan terapiaan, mutta Kayla uhkaa kertoa kaksosten teon poliisille. Bree suostuu palaamaan yhteen Orsonin kanssa, jos tämä ilmiantaa itsensä poliisille. Susan tapaa ex-miehensä Karlin, jolla on uusi vaimo. Gabrielle epäilee vuokralaistaan Ellietä prostituoiduksi. Katherinelle selviää, että Dylan on tavannut Waynea.4x15 (85)  Äitienpäivä / Mother Said  11. toukokuuta 2008  6. lokakuuta 2008 15,43 Susanin päsmäröivä anoppi saapuu vierailulle, ja miniä saa kuulla kunniansa. Susanin synnytys käynnistyy. Carlosille ja Gabylle selviää, että heidän vuokralaisensa myy huumeita. Edie saa selville, että Benjamin ei ole oikeasti Breen lapsi ja yrittää kiristää Breetä.
Susan, Gabrielle, Lynette ja Bree katkaisevat välit Edien kanssa, joten hän lähtee Wisteria Lanelta. Tom toivoo Lynetten antavan Kaylalle mahdollisuuden, mutta tilanne menee vaikeaksi, kun Kayla väittää Lynetten pahoinpitelevän häntä. Waynelle selviää, että Dylan ei ole hänen lapsensa.4x16 (86)  Nimi on enne / The Gun Song  18. toukokuuta 2008  13. lokakuuta 2008 16,84 Susan ja Mike eivät pääse yksimielisyyteen lapsensa nimestä. Gabrielle ystävystyy vuokralaisensa Ellien kanssa ja auttaa häntä pakenemaan poliiseilta. Lynette joutuu lastensuojelun hampaisiin Kaylan perättömien syytösten takia. Bree esittää Orsonille tapailevansa pastoria, mutta ongelmia seuraa, kun pastori kiinnostuu Breestä oikeasti. Wayne kidnappaa Adamin saadakseen selville totuuden Dylanin biologisesta isästä.4x17 (87)  Ystävien piiri / Free  18. toukokuuta 2008  20. lokakuuta 2008 16,84 Kovisteltuaan Adamia Wayne ottaa Katherinen panttivangiksi ja vaatii vastauksia tyttärensä kohtalosta. Gabrielle ja Carlos löytävät entisen vuokralaisensa Ellien nallekarhun sisältä ison määrän rahaa ja päättävät pitää ne itse. Ellie tulee hakemaan rahoja, mutta joutuu lähtemään pakoon poliiseja. Ellie etsii suojaa Katherinen talosta, jossa Wayne ampuu hänet. Bree menee etsimään Katherinea, mutta joutuu itsekin vangiksi kunnes Adam pelastaa heidät. Ennen sitä Katherine paljastaa vihdoin synkän totuuden: oikea Dylan kuoli lapsena ja hänet haudattiin metsään. Katherine löysi Dylanin näköisen tytön romanialaisesta orpokodista ja alkoi kasvattaa tyttöä omanaan. Katherine ampuu Waynen, kun tämä uhkaa tuhota hänen elämänsä. Muut naiset suojelevat Katherinea ja kertovat poliisille ampumisen olleen itsepuolustusta. Lopuksi kurkistetaan viiden vuoden päähän ja saadaan esimakua siitä, millainen elämä Wisteria Lanen naisia odottaa.
 Lähteet 

Luokka:Täydelliset naiset -tuotantokaudet
pl:Gotowe na wszystko#Seria czwarta